ล่าสไลม์มา 300 ปีรู้ตัวอีกทีก็เลเวล MAX ซะแล้ว

***ล่าสไลม์มา 300 ปีรู้ตัวอีกทีก็เลเวล MAX ซะแล้ว*** () เป็นซีรีส์ไลต์โนเวลญี่ปุ่น เขียนโดยคิเซ็ตสึ โมริตะ วาดภาพประกอบโดยเบนิโอะ เผยแพร่ออนไลน์ตั้งแต่ปี พ.ศ. 2559 ทางเว็บไซต์นิยายออนไลน์เขียนโดยผู้ใช้โชเซ็ตสึกะ นิ นาโร ในปีถัดมาสำนักพิมพ์เอสบีครีเอทีฟ ได้รับลิขสิทธิ์ตีพิมพ์ ตีพิมพ์ไลต์โนเวลเล่มแรกเมื่อปี พ.ศ. 2560 ได้รับการดัดแปลงเป็นมังงะ วาดโดยยูซูเกะ ชิบะในปีเดียวกันกับที่เปิดตัวไลต์โนเวล โดยเผยแพร่ทางเว็บไซต์ กังกังออนไลน์ ของสำนักพิมพ์สแควร์เอนิกซ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอเรโวรูต ออกอากาศตั้งแต่เดือนเมษายนถึงมิถุนายน พ.ศ. 2564 ฤดูกาลที่ 2 ได้ประกาศสร้างแล้วโดยสตูดิโอ Teddy ออกอากาศตั้งแต่เดือนเมษายนถึงมิถุนายน พ.ศ. 2568

## เรื่องย่อ
หลังจากใช้ชีวิตในฐานะพนักงานบริษัท อาซึสะก็เสียชีวิตลงเพราะทำงานหนักเกินไปขณะอายุยังน้อย  เธอได้กลับชาติมาเกิดเป็นแม่มดที่ไม่แก่ไม่ตายในโลกใหม่ ตั้งแต่นั้นเธอก็ตั้งใจใช้ชีวิตแบบไร้ความเครียดและมีความสุขให้มากที่สุด เธอเลี้ยงชีพด้วยงานง่าย ๆ อย่างการการล่าสไลม์มาแลกเงิน เธอใช้ชีวิตโดยล่าเพียงสไลม์มา 300 ปี ก็กลายเป็นแม่มดที่สุดแกร่งไปโดยไม่รู้ตัว

## ตัวละคร
;
:
:แม่มดอมตะ มีฉายาว่า  อายุประมาณ 300 ปี เดิมเป็นพนักงานบริษัทที่ทำงานหนักเกินไปจนจบชีวิตลง เทพเมก้าเมกะจึงให้โอกาสไปเกิดใหม่ในโลกใหม่ ซึ่งหลังจากเธอสังหารสไลม์ไปนับล้านตัวเป็นเวลา 300 กว่าปี ทำให้เธอกลายเป็นนักสู้ที่เลเวล 99 ซึ่งเธอเหนื่อยหน่ายกับการทำงานหนักและความตื่นเต้นหลังจากที่เธอเสียชีวิตก่อนวัยอันควรในชีวิตเก่าของเธอ โดยเธอพยายามดิ้นรนเพื่อให้มีชีวิตที่ง่ายขึ้น แต่เมื่อข่าวคราวเกี่ยวกับความสามารถที่ไม่เคยมีมาก่อนของเธอแพร่สะพัดออกไป เธอก็พบว่าตัวเองถูกรุมเร้าจากผู้ท้าทายที่พยายามพิสูจน์ตัวเองเหนือเธอ หรือจากผู้คนทุกประเภทที่เต็มใจที่จะเข้าร่วมกับเธอ อย่างไรก็ตาม เธอมีความเมตตากรุณา และเมื่อเวลาผ่านไป เธอจะกลายเป็นคนที่ปกป้องครอบครัวบุญธรรมและเพื่อน ๆ ของเธอมากขึ้น จนใครก็ตามที่ตั้งใจทำให้พวกเขาตกอยู่ในอันตรายจะต้องเสียใจเป็นอย่างมาก และในไม่ช้าเธอก็ได้รับการปลุกพลังซึ่งทำให้พลังเธอเทียบเท่ากับพลังของเทพเจ้าได้

;
:
:มังกรแดงที่สามารถเปลี่ยนรูปร่างตัวเองได้ อายุประมาณ 300 ปี เดิมทีเธอเป็นคนหยิ่งยะโส แต่เธอก็มาหาอาซึสะเพื่อต่อสู้กับเธอและพิสูจน์ตัวเองว่าแข็งแกร่งกว่าเธอ หลังจากถูกอาซึสะเอาชนะอย่างราบคาบ เธอก็เข้าร่วมเป็นลูกศิษย์และแม่บ้านคนแรกของอาซึสะ และกลายมาเป็นน้องสาวบุญธรรมของเธอในที่สุด โดยเธอเป็นคู่แข่งกับฟรัททอร์เต

;
:
:เด็กสาวที่เกิดจากวิญญาณของสไลม์ แฝดคนพี่ อายุ 50 ปี เธอเป็นลูกสาวบุญธรรมคนหนึ่งของอาซึสะ ทั้งเธอและน้องสาวของเธอ ชาร์ชา ล้วนกลับชาติมาเกิดใหม่เป็นสไลม์ที่อาซึสะฆ่าเพื่อยังชีพ แต่ถึงแม้ว่าชาร์ชาจะรู้สึกขุ่นเคืองต่ออาซึสะอย่างมากในตอนแรก แต่ฟาร์ฟากลับรักเธอมากและถือว่าเธอเป็น "แม่" ของพวกเธอ

;
:
:เด็กสาวที่เกิดจากวิญญาณของสไลม์ แฝดคนน้อง อายุ 50 ปี เธอคือลูกบุญธรรมคนหนึ่งของอาซึสะ เธอได้รับแรงบันดาลใจจากความรู้สึกอยากแก้แค้นอาซึสะที่ฆ่าสไลม์ทั้งหมด จึงได้เรียนรู้เวทมนตร์ประเภทหนึ่งซึ่งมีผลกับเผ่าพันธุ์หนึ่งเท่านั้น แต่ก็ทรงพลังพอที่จะต่อต้านเวทมนตร์ของอาซึสะได้ นอกจากนี้ เธอยังมีความรู้เรื่องเวทมนตร์อย่างมากอีกด้วย หลังจากที่ถูกไรกะเอาชนะได้อย่างง่ายดาย ชาร์ชาและฟาร์ฟาจึงเข้าร่วมบ้านของอาซึสะตามคำเชิญของเธอ ในที่สุด เธอจึงละทิ้งความปรารถนาที่จะแก้แค้นเมื่อรู้ว่าอาซึสะไม่ใช่คนเดียวที่เล็งเป้าไปที่สไลม์ โดยเธอเป็นคนช่างสงสัยมาก และมักจะจดบันทึกสิ่งใหม่ ๆ ที่เธอเจออยู่เสมอ

;
:
:นักปรุงยาเอลฟ์สาว อายุประมาณ 225 ปี เป็นนักปรุงยาที่ได้คิดค้นเครื่องดื่มชูกำลังที่มีส่วนประกอบของแอลกอฮอล์ซึ่งได้รับความนิยมอย่างล้นหลาม แต่เมื่อจอมมารเบลเซบับได้ดื่มมัน เธอก็เกิดล้มป่วย (จากการทำงานหนักเกินไปหลังจากติดมัน) จากนั้นจึงไล่ตามฮารุคาระ ต่อมาเอลฟ์ซึ่งเชื่อว่าเบลเซบับต้องการแก้แค้น จึงหนีจากการจับของเหล่ามาร จนมาเจอกับอาซึสะและรู้อีกทีเป็นเพราะเหล่ามารทำงานหนักเกินไป ซึ่งหลังจากได้รับที่พักพิง และหลังจากความเข้าใจผิดกับเบลเซบับได้รับการแก้ไข ฮารุคาระจึงตัดสินใจอยู่กับอาซึสะและเริ่มผลิตเครื่องดื่มชูกำลังของเธออีกครั้ง โดยเธอมีความรู้เรื่องเห็ดเป็นอย่างดี แต่ขาดความระมัดระวังและเกิดอุบัติเหตุได้ง่าย เธอมีความขัดแย้งกับเอโนะเนื่องจากพวกเธอมีนิสัยชอบขโมยความคิดของกันและกัน

;
:
:ปิศาจสาวชั้นสูงอายุราว 3,000 ปี รัฐมนตรีเกษตรแห่งอาณาจักรปีศาจ และจ้าวแห่งแมลงวัน เธอไล่ตามฮารุคาระหลังจากติดเครื่องดื่มชูกำลัง (เพื่อที่เธอจะเริ่มต้นการผลิตใหม่ได้อีกครั้ง) และท้าให้อาซึสะสู้ แต่เธอล้มลงด้วยความเหนื่อยล้า และได้รับการรักษาพยาบาลจนกลับมาหายดีโดยเธอและฮารุคาระ หลังจากที่ความเข้าใจผิดได้รับการแก้ไขแล้ว เธอเดินทางได้จากไปอย่างสงบ แต่สาบานว่าจะกลับมาเพื่อแก้แค้นอาซึสะ (ซึ่งในที่สุดเธอจะต้องสูญเสียไป) และไปดื่มเครื่องดื่มของฮารุคาระอีก แม้ว่าเธอจะเริ่มปรับตัวเข้ากับครอบครัวของอาซึสะซึ่งเป็นพี่สาวบุญธรรมของเธอได้ แต่เธอก็ไม่ได้อาศัยอยู่กับเธอจริง ๆ โดยเธอยังปฏิบัติต่อฟาร์ฟาและชาร์ชาเหมือนพวกเธอเป็นลูกสาวของเธออีกด้วย

;
:
:มังกรสาวอายุกว่า 400 ปีผู้พบกับอาซึสะและญาติ ๆ ของเธอเป็นครั้งแรก ขณะที่เธอและฝูงของเธอพยายามขัดขวางงานแต่งงานของพี่สาวของไรกะ เพียงเพราะความอิจฉาริษยาที่พฤติกรรมตรงไปตรงมาของเธอทำให้คู่หมั้นของเธอเองต้องหนีไป หลังจากที่อาซึสะจัดการกับผู้รุกรานเพียงลำพัง และการกระทำการรุกรานครั้งสุดท้ายถูกหยุดยั้งโดยเบลเซบับ เธอจึงถูกบังคับให้ลงนามสนธิสัญญาสันติภาพระหว่างมังกรแดงและน้ำเงิน หลังจากนั้น ในฐานะส่วนหนึ่งของพันธกรณีในการสันติภาพของเธอ เธอยังเข้าร่วมกลุ่มของอาซึสะ (ซึ่งทำให้ไรกะไม่พอใจอย่างมาก และทำให้พวกเขากลายเป็นคู่แข่งกัน) โดยมีทางเลือกเดียวคือการจบชีวิตตนเองเนื่องมาจากวัฒนธรรมของเธอ

;
:
:วิญญาณสาวที่เสียชีวิตไปเมื่อประมาณ 200 ปีก่อน ตอนอายุ 15 ปี ลูกสาวของพ่อค้าที่กำลังประสบช่วงเวลาเลวร้าย เธอได้จบชีวิตตนเองหลังจากรู้ว่าพ่อของเธอต้องการขายเธอให้เป็นหญิงขายบริการ วิญญาณที่ไม่สงบของเธอเริ่มหลอกหลอนที่ดินของพ่อค้า ซึ่งต่อมาได้กลายเป็นที่ตั้งโรงงานเครื่องดื่มชูกำลังแห่งใหม่ของฮารุคาระ หลังจากถูกอาซึสะ ฮารุคาระ และเบลเซบับจับได้ เธอก็ถูกย้ายไปอยู่ที่บ้านของอาซึสะและไปอยู่กับครอบครัวบุญธรรมของเธอด้วยความพยายามพอสมควร โดยเธอเป็นเพื่อนที่ดีกับมู

;
:
:เลวีอาธานสาว เป็นเลขานุการของเบลเซบับ และพี่สาวของวาเนีย เธอและวาเนียต่างก็เป็นผู้เปลี่ยนรูปร่าง และสามารถแปลงร่างเป็นปลาวาฬยักษ์ที่บินได้ แม้จะมีตำนานที่ว่าเลวีอาธานเป็นสิ่งมีชีวิตในน้ำ แต่ที่จริงแล้วพวกมันอาศัยอยู่ในอากาศ และมักถูกใช้เป็นยานพาหนะสำหรับเคลื่อนย้ายสิ่งมีชีวิต (พร้อมโรงแรมรีสอร์ทบนหลัง) โดยปีศาจ ซาตาน และแขกผู้มีสิทธิพิเศษของพวกมัน เพื่อปฏิบัติหน้าที่นี้ พี่น้องสองสาวจึงทำงานร่วมกัน โดยคนหนึ่งรับผิดชอบการขนส่ง อีกคนก็ใช้สิ่งอำนวยความสะดวกของโรงแรม (โดยเฉพาะอ่างอาบน้ำ) เพื่อพักผ่อน

;
:
:เลวีอาธานสาว ผู้ช่วยเลขานุการของเบลเซบับ และน้องสาวของฟาโทรา

;
:
:เด็กสาวปีศาจอายุกว่า 1,000 ปีและ “จอมมาร” แห่งอาณาจักรปีศาจจากเมืองหลวงแวนเซลด์ แม้ว่าชื่อของเธอจะเป็นที่น่าเกรงขาม แต่รูปร่างตามธรรมชาติของเธอกลับเป็นสาวน้อยน่ารักตัวเล็กที่มีเขาแกะและหางสามหาง และส่วนใหญ่แล้ว เธอเป็นคนร่าเริงและเป็นกันเองอย่างน่าประหลาดใจ นอกจากนี้เธอยังมีปมด้อยด้านการยอมแพ้ หลังจากถูกฮารุคาระน็อกโดยไม่ได้ตั้งใจ และอาซึสะได้เอาชนะเธอในการดวลเพื่อแย่งชีวิตของฮารุคาระ เธอจึงยอมยอมแพ้ต่อ "ผู้พิชิต" ของเธออย่างยินดี ตอนนี้เธอถือว่าตัวเองเป็นน้องสาวของอาซึสะและหลงใหลในตัวเธอมาก ต่อมาเธอได้สร้างพันธมิตรกับมู

;
:สไลม์สีดำที่อยู่ในปราสาทจอมมาร ใช้วิธีกระโดดตามตัวอักษรในกระดานแทนการพูด ชื่อย่อคือสไลม์ ฉ

;
:
:สไลม์รูปร่างหญิงสาวที่อยู่บนผาเขา อายุ 15 ปี แต่แท้จริงแล้วเป็นผู้หญิงอายุ 300 ปี ใช้เวทย์รักษาได้นิดหน่อย

;
:
:สาวน้อยสไลม์นักสู้วัย 300 ปีที่อาซึสะและคนอื่น ๆ ออกตามหาเมื่อฟาร์ฟาติดอยู่ในรูปแบบสไลม์หลังจากได้รับบาดเจ็บที่คอ เธอเป็นคนวัตถุนิยมมากและคิดว่าการต่อสู้จะเป็นหนทางในการเก็บรวบรวมรางวัลเพิ่มมากขึ้น หลังจากที่โดนอาซึสะเอาชนะได้อย่างง่ายดาย เธอก็คิดที่จะเข้าร่วมเป็นลูกศิษย์ศิลปะการต่อสู้กับอาซึสะ แต่กลับกลายเป็นลูกศิษย์ของเบลเซบับแทนหลังจากที่ได้รู้เกี่ยวกับสไลม์ที่อาซึสะฆ่าไป

;
:
:แม่มดอมตะอายุกว่า 150 ปี ที่ถูกขนานนามว่า  แม้จะไร้เดียงสาและขี้อายมาก แต่เธอก็กระหายการยอมรับ เธอจึงแย่งชิงตำแหน่ง "แม่มดแห่งที่ราบสูง" เพื่อใช้ประโยชน์จากชื่อเสียงของอาซึสะและสร้างเพื่อนใหม่ ๆ ให้กับตัวเอง เมื่ออาซึสะได้ยินเรื่องปลอมนี้ เธอจึงเผชิญหน้ากับเอโนะ และต่อมาก็ช่วยเอโนะขายยาที่ทำจากแมนดราโกรา ซึ่งได้รับความนิยมอย่างล้นหลาม ชื่อของเธอได้มาจากสถานที่ตั้งเวิร์คช็อปของเธอ ซึ่งตั้งอยู่ใต้ดินที่เข้าถึงได้ยาก จึงเป็นสาเหตุว่าทำไมเธอจึงไม่ได้รับชื่อเสียงในช่วงแรก เธอได้กลายเป็นคู่แข่งกับฮารุคาระ เนื่องจากพวกเธอรู้กันว่าชอบขโมยความคิดของกันและกัน

;
:
:สาวอัลมิรัจนักกวีอายุประมาณ 80 ปี ซึ่งเป็นนักดนตรีด้วย เธอมีตัวตนอีกแบบหนึ่งที่เรียกว่า สกีฟาโนยา ซึ่งเธอได้ละทิ้งไปในภายหลัง

;
:
:แซนดราเป็นสาวแมนดราโกราที่อายุมากกว่า 300 ปี โดยเธอสามารถขุดดินได้อย่างรวดเร็ว ในตอนแรกเธอหวาดกลัวแม่มดที่พยายามใช้เธอเพื่อทำยารักษาโรค แต่สุดท้ายเธอก็ไว้วางใจอาซึสะเมื่อรู้ว่าเธอเป็นผู้ปกป้องผู้อื่น และมาร่วมเป็นครอบครัวของเธอในฐานะลูกบุญธรรมคนที่สาม โดยอาซึสะตั้งชื่อให้เธอ และแซนดราก็เริ่มสนิทสนมกับฟาร์ฟาและชาร์ชา แม้ว่าในตอนแรกจะระมัดระวังฮารุคาระเนื่องจากอคติของเธอที่มีต่อเอลฟ์ แต่แซนดราก็ค่อย ๆ คุ้นเคยกับเธอมากขึ้น โดยเธอมีความรู้ด้านเกษตรกรรมและการปลูกพืชอย่างกว้างขวาง

;
:
:สาวหูแมวอันเดดที่เสียชีวิตไปเมื่อ 40 ปีก่อน หลังจากที่เธอขี้เกียจมากจนลืมแม้แต่จะกินอาหาร หลังจากฟื้นจากความตาย เธอได้กลายเป็นเจ้าหน้าที่รักษาความปลอดภัยในสุสาน แต่เธอก็รู้สึกเหงาเมื่อไม่มีใครอยู่เป็นเพื่อน เมื่อเธอไม่อยากไปที่อาณาจักรปีศาจ อาซึสะแก้ปัญหาด้วยการแนะนำให้เบลเซบับเปลี่ยนให้พอนเดลีเป็นเจ้าของร้านการ์ดเกมในอาณาจักรปีศาจ เนื่องจากสาวแมวมีฝีมือเล่นไพ่เก่งมาก

;
:
:พี่สาวของไรกะที่แต่งงานในเวลาต่อมาของเรื่อง

;
:
:เจ้าของกิลด์ของหมู่บ้านแฟลตตาในปัจจุบัน โดยเธอปรารถนาที่จะมีสามีมานานแล้ว

;
:
:หญิงสาวที่เป็นภูตแห่งหยดน้ำ เธอได้กลายเป็นแม่บุญธรรมของอาซึสะ ซึ่งจะทำให้เธอเป็นย่าบุญธรรมของฟาร์ฟา ชาร์ชา และแซนดราด้วย

;
:
:ภูตแห่งต้นสนผู้ประทับอยู่ในวิหารแห่งหนึ่ง เธอคือผู้ให้พรเรื่องการแต่งงาน หลังจากที่อาซึสะช่วยคลี่คลายปัญหาของเธอ เธอก็สร้างวิหารอีกแห่งในหมู่บ้านของอาซึสะ

;
:
:เทพธิดา เธอเป็นผู้ทำให้อาซึสะกลับชาติมาเกิดในโลกนี้ เมื่อเธอมาถึงโลกของอาซึสะ เธอได้ใช้ชื่อเล่นว่าเมกาเมกะ ในเวลาต่อมามีการเปิดเผยว่าเธอถูกลดตำแหน่งเนื่องจากวิธีการของเธอในการให้ผู้คนกลับชาติมาเกิดเป็นหญิงสาวอมตะกำลังกลายเป็นประเด็นสำหรับเทพเจ้าองค์อื่น ๆ โดยเธอเป็นคู่แข่งกับนินทันและมีความสัมพันธ์ที่ดีกับมิสแจนตี

;
:
:วิญญาณแมงกะพรุนอายุราว 60,000 ถึง 70,000 ปีและเป็นหญิงศิลปินพเนจร โดยเธอสามารถทำให้แมงกะพรุนเรืองแสงได้ และผลงานศิลปะของเธอยังดูน่ากลัวอีกด้วย

;
:
:วิญญาณสาว ผู้เป็นเจ้าแห่งอาณาจักรวิญญาณแห่งความตาย เธอเสียชีวิตเมื่ออายุได้ 15 ปี และเวลาผ่านไปประมาณ 5,000 ปีนับจากวันที่เธอเสียชีวิต ตั้งแต่นั้นมาเธอปฏิเสธที่จะออกจากหลุมศพของเธอเพราะเธอคิดว่าผู้คนของเธอน่าเบื่อและไม่มีเพื่อนเพราะสถานะของเธอที่อยู่ในฐานะราชินี หลังจากผูกมิตรกับโรซารี เธอก็ได้สร้างพันธมิตรกับเปโกร่าด้วย

## รูปแบบต่าง ๆ
### ไลต์โนเวล
เดิมซีรีส์ซีรีส์นิยายเผยแพร่โดยคิเซ็ทสึ โมริตะทางเว็บไซต์นิยายออนไลน์เขียนโดยผู้ใช้ โชเซ็ตสึ นิ นาโร ในปี พ.ศ. 2559 สำนักพิมพ์  เอสบีครีเอทีฟ ได้รับลิขสิทธิ์ตีพิมพ์และจำหน่ายเป็นไลต์โนเวลในสำนักพิมพ์จีเอโนเวล ในเดือนมกราคม พ.ศ. 2560 ปัจจุบันจำหน่ายถึงเล่มที่ 15 เมื่อเดือนมกราคม พ.ศ. 2564  

### มังงะ
ในเดือนมิถุนายน พ.ศ. 2560 สำนักพิมพ์สแควร์เอนิกซ์เริ่มเผยแพร่มังงะดัดแปลงของซีรีส์ที่วาดภาพโดยยูซูเกะ ชิบะในเว็บไซต์และแอปพลิเคชัน *[[กังกังคอมิกส์|กังกังออนไลน์]]* ได้รับการรวบเรวมเป็นหนังสือการ์ตูนรวมเล่ม (*[[ทังโกบง]]*)ถึงเล่มที่ 7 เมื่อเดือนกันยายน พ.ศ. 2563

### อนิเมะ
ได้มีการประกาศการดัดแปลงเป็นซีรีส์อนิเมะโทรทัศน์ในระหว่างการการส่งผ่านสัญญาณต่อเนื่องสดของงาน  "GA Fes 2019" เมื่อวันที่ 19 ตุลาคม พ.ศ. 2562 ซีรีส์สร้างโดยสตูดิโอเรโวรูต กำกับโดยโนบูกาเงะ คิมูระ เขียนบทโดยทัตสึยะ ทากาฮาชิ ออกแบบตัวละครโดยเคซูเกะ โกโตะ และรับผิดชอบดนตรีประกอบโดยเค็นจิ อิไน ซีรีส์อนิเมะมีกำหนดออกอากาศในวันที่ 10 เมษายน พ.ศ. 2564 ทางช่อง AT-X, Tokyo MX, และ BS11 อาโออิ ยูกิร้องเพลงเปิดของซีรีส์ชื่อ  ส่วนอาซูมิ วากิร้องเพลงปิดของซีรีส์ชื่อ "Viewtiful Days!" ในภูมิภาคเอเชียตะวันออกเฉียงใต้และเอเชียใต้ มิวส์ คอมมิวนิเคชันถือครองลิขสิทธิ์เผยแพร่และเผยแพร่ทางอ้ายฉีอี้, ปีลีปีลี, CATCHPLAY+ และแพลตฟอร์มอื่น ๆ

ในเดือนมกราคม พ.ศ. 2565 มีการประกาศว่าจะมีการสร้างฤดูกาลที่สอง ฤดูกาลที่สองนี่จะเป็นแอนิเมชันที่ทำโดยสตูดิโอเท็ดดี้ และกำกับโดยคุนิฮิสะ ซูกิชิมะ โดยมีนาโอฮิโระ ฟุกุชิมะเป็นผู้ควบคุมซีรีส์ ฮิคารุ โคดามะเป็นผู้ออกแบบตัวละคร และเค็นจิ อิไนกลับมารับผิดชอบดนตรีประกอบซีรีส์นี้ มีกำหนดออกอากาศในวันที่ 5 เมษายน พ.ศ. 2568 เพลงเปิดของเรื่องคือ "So Lucky" ร้องโดยยูอิ โองูระ ขณะที่เพลงปิดของเรื่องคือ  ร้องโดยอางูริ โอนิชิ

#### รายชื่อตอน

#### ฤดูกาลที่ 2

## ผลตอบรับ
ซีรีส์ไลต์โนเวล*ล่าสไลม์มา 300 ปีรู้ตัวอีกทีก็เลเวล MAX ซะแล้ว* ปรากฏเป็นไลต์โนเวลอันดับที่ 9 ใน*[[โคโนะ ไลต์โนเวล งะ ซูโงอิ!]]* หนังสือไกด์บุ๊กไลต์โนเวลประจำปีของสำนักพิมพ์ทาการาจิมาชะ ในสาขา*[[ทังโกบง]]*ประจำปี พ.ศ. 2562

## หมายเหตุ

## อ้างอิง

## แหล่งข้อมูลอื่น
* ซีรีส์นิยายออนไลน์ ที่ โชเซตสึกะ นิ นาโร 
* *ล่าสไลม์มา 300 ปีรู้ตัวอีกทีก็เลเวล MAX ซะแล้ว*
** นิยายออนไลน์ ที่ โชเซตสึกะ นิ นาโร 
** เว็บไซต์ทางการของไลต์โนเวล 
**  
** เว็บไซต์ทางการของมังงะและไลต์โนเวลภาคแยก "Food for an Elf" 
** เว็บไซต์ทางการของอนิเมะ 
* *ภาคแยก*
** เว็บไซต์ทางการของไลต์โนเวลและมังงะภาคแยก "I Was a Bottom-Tier Bureaucrat for 1,500 Years, and the Demon King Made Me a Minister" 
** เว็บไซต์ทางการของไลต์โนเวลภาคแยก "Red Dragon Women Academy" 
** "Red Dragon Women Academy Episode 7" ที่ โชเซตสึกะ นิ นาโร 
* 
* 
* 

หมวดหมู่:มังงะที่ตีพิมพ์ในปี พ.ศ. 2560
หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:บันเทิงคดีเกี่ยวกับการกลับชาติมาเกิด
หมวดหมู่:การ์ตูนญี่ปุ่นแนวต่างโลก
หมวดหมู่:การ์ตูนญี่ปุ่นแนวโชเน็ง
หมวดหมู่:อนิแม็ก
หมวดหมู่:มิวส์ คอมมิวนิเคชัน